**2. pielikums**

*Cenu aptaujai “Prototipēšanas darbnīcas aprīkojuma piegāde”*

*ID Nr. IP/CA-2018-16*

**TEHNISKĀS SPECIFIKĀCIJAS - FINANŠU PIEDĀVĀJUMS**

Prototipēšanas darbnīcas izveide notiek projekta “Jauniešu uzņēmējdarbības veicināšana ar pārrobežu jaunuzņēmumiem un digitālajām tehnoloģijām” (Nr. CB619) ietvaros.

**Projekta apraksts:**

Projekta mērķis ir attīstīt Latvijas, Igaunijas, Somijas un Zviedrijas jauniešu (14 – 19 gadi) uzņēmējdarbības un pārrobežu sadarbības prasmes, atbalstot skolēnu start-up veida mācību uzņēmumu veidošanos un to darbību, īpaši pievēršot uzmanību digitālajiem produktiem, pakalpojumiem un risinājumiem.

Projekta ietvaros skolēni no Ventspils kopā ar vienaudžiem no Zviedrijas, Somijas un Igaunijas starptautiskās komandās veidos biznesa idejas. Ar skolotāju un nozares ekspertu palīdzību biznesa idejas tiks attīstītas, lai jaunieši jau gatavu preci vai pakalpojumu varētu pārdot un gūt praktisku uzņēmējdarbības pieredzi.

2018./19. un 2019./20. mācību gadu laikā projektā tiks atbalstīta uzņēmējdarbības simulācija digitālo produktu, pakalpojumu un risinājumu jomā – pilns produkta attīstības cikls: idejas attīstība, prototipēšana un pārdošana.

Plānotie kopējie projekta rezultāti:

* 40 pārrobežu skolēnu start-up mācību uzņēmumi
* 220 skolēni no četrām valstīm guvuši pārrobežu start-up uzņēmējdarbības pieredzi
* 45 skolotāji un eksperti piedalījušies apmācībās
* 1,5 gadu mācību kurss par digitālo uzņēmējdarbību izstrādāts skolām

**Prototipēšanas darbnīcas izveides mērķis:**

Sniegt iespēju uzņēmējdarbības simulācijas norises laikā tās dalībniekiem apgūt jaunas prasmes un izveidot prototipus savām biznesa idejām.

**Pretendentam jānodrošina:**

- preču piegāde un uzstādīšana Pasūtītāja norādītajā adresē;

- konsultāciju sniegšana garantijas laikā pa telefonu vai e-pastā;

- piegādāto preču uzstādīšana, sagatavošana lietošanai un darbības pārbaude pirms nodošanas Pasūtītājam;

- preču demonstrācija Pasūtītājam,

- preču garantija vismaz 2 gadi.

**Garantijas remontu izpildes laiks:**

- reakcijas laiks (laiks, kurā piegādātājs atsaucas ar problēmas risinājumu) uz Pasūtītāja izsaukumu piegādātai precei 24 stundas, bet ne vēlāk kā 3 (triju) dienu laikā (laikā no plkst. 8.00 – 17.00);

- garantijas laikā bojājumi tiek novērsti 3 (triju) dienu laikā no pieteikuma saņemšanas brīža, bet ne vēlāk kā 10 (desmit) dienu laikā.

**Pretendenta piedāvātā līgumcena:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Nr.** | **Preces nosaukums** | **Vienība** | **Skaits** | **Minimālās tehniskās un funkcionālās prasības** | **Pretendenta piedāvātās preces ražotājs un modelis** | **Cena par 1 vienību,**  **EUR bez PVN** | **Summa,**  **EUR bez PVN** | |
| 1. | Frēzēšanas mašīna | gab. | 1 | HighZ S-400 CNC frēzēšanas mašīna ar trapeces  vītņstieņu piedziņu, apstrādes laukums: 400x300x110mm (X/Y/Z) vai ekvivalenta  Komplektācijā iekļauti visi ražotāja standarta piederumi, kā arī šādi savietojami papildpiederumi (vai ekvivalenti):   * Galda šķērssijas * T-rievgalda uzgriežņi (10 gab./kompl.) – 2 kompl. * AMB motor-spindelis FME-1050-1 * Kress Cangas (3,5/4,00/6,00mm) – 4 gab. * CNC vadības programma WinPC-NC USB * Vcarve Pro 9.X * Frēžu starta komplekts * Frēžu un gravieru komplekts kokam/plastikai * Skaidu savācēja uzmava * Skaidu savācējs - Karcher WD 4 |  |  |  | |
| 2. | 3D printeris | gab. | 1 | “MakerBot Replicator +" vai ekvivalents  Komplektācijā jānodrošina saderīgu izejmateriālu starta paka:  3D printēšanas materiāls PLA  melns, balts – 2\*900g,  krāsas (oranža, zila, dzeltena) - 3\*220gr |  |  |  | |
| 3. | 3D skeneris | gab. | 1 | “XYZprinting 3D Scanner” vai ekvivalents  Iekļauta saderīga programmatūra “XYZscan Handy” vai ekvivalenta |  |  |  | |
| 4. | Prototipēšanas darbnīcas dators | gab. | 1 | “Lenovo V530S Desktop” vai ekvivalents  Komplektācijā:  Operētājsistēma: Windows 10  Klaviatūra, datorpele un peles paliktnis  Iekļauti visi nepieciešamie kabeļi savienošanai ar frēzēšanas mašīnu, 3D printeri, 3D skeneri un monitoru. |  |  |  | |
| 5. | Prototipēšanas darbnīcas datora monitors | gab. | 1 | Monitors “Acer CB241Hy” vai ekvivalents |  |  |  | |
| **Līgumcena (bez PVN) EUR:** | | | | | | | |  | |
| **PVN \_\_\_% EUR:** | | | | | | | |  | |
| **Līgumcena (ar PVN) EUR:** | | | | | | | |  | |

**Piezīmes:**

Ja sarakstā ir minēti konkrēti preču ražotāju vai produktu nosaukumi, Pretendents drīkst piedāvāt šiem konkrētajiem produktiem līdzvērtīgus (ekvivalentus) citu ražotāju produktus, kas kvalitātes, izpildījuma, ekspluatācijas īpašību, savietojamības un funkcionalitātes ziņā ir līdzvērtīgi vai pārāki kā sarakstā minētie, kā arī atbilst Tehniskajā specifikācijā norādītajām minimālajām prasībām.

Piedāvātās preces parametru raksturojošam mērvienību skaitam ir pieļaujama novirze +/- 10%.

Pasūtītājs ir tiesīgs piegādes līgumā neiekļaut visas un norādītajā apjomā uzskaitītās preces un to piederumus, ja kopējā līgumcena (ar PVN) pārsniedz Pasūtītāja finanšu iespējas.

|  |  |
| --- | --- |
| Personas ar pārstāvības tiesībām vai tās pilnvarotās personas amats, vārds un uzvārds: |  |
| Paraksts\*: |  |
| Datums\*: |  |

\* Sadaļas “Paraksts” un “Datums” neaizpilda, ja piedāvājumu sagatavo elektroniska dokumenta formātā un paraksta ar drošu elektronisku parakstu, kas satur laika zīmogu.